কারণ এদেশীয় দালালরা বিদেশি প্রভুদের রক্ষা করেছিল। জনগণের আন্দোলনকে দমন করেছিল। জনগণকে নয়, দালাল নেতৃত্ব বিশ্বাস করেছিল বিদেশাগত প্রভুদেরকেই। বিদেশিদের কোলে নিয়ে চলেছে তারা। জনগণকে দূরে সরিয়ে রেখেছে সব সময়। ইংরেজ শাসনামলের ধারা পাকিস্তানের আমলেও দেখেছি আমরা। নবাব ও রইসরা প্রাসাদে ষড়যন্ত্র করেছে। ইংরেজ আমলে যেমন দিল্লি, পাকিস্তান আমলে তেমনি পিণ্ডিতে মানুষের ভাগ্য বদল করা হয়েছে। মানুষ জানতে পারে নি নিজের ভাগ্য।